Rieges forgjenger i Praha var generalmajor i politiet Otto von Oelhafen. Rieges tjenestetid i Praha var etter attentatet mot Heydrich preget av interne friksjoner mellom Frank og Daluege, sistnevnte var blitt utnevnt til Heydrichs etterfølger. Etter Franks vurdering var Riege «riktignok en god politioffiser, men en svært dårlig politiker og et politisk barn». Riege støttet massakren i Lidice som fulgte etter Heydrichs død ved å sende over 200 mann fra Ordnungspolizei. I september 1943 ble Riege avsatt fra sin stilling etter uoverensstemmelser med Frank og ble avløst av generalløytnant i politiet Ernst Hitzegrad.